AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2020 m. vasario 18 d. Nereikalingų arba netinkamų (negalimų) naudoti daiktų apžiūros pažymomis Nr. S17-6(S1), S17-7(S2), S17-8(S3), S17-9(S4) pasiūlė pripažinti netinkamais (negalimais) naudoti du statinius, esančius Molėtų r. sav., Suginčių sen., Suginčių k. (klojimo 18 m ir arkinio sandėlio liekanas) ir du statinius Molėtų r. sav., Suginčių sen., Mitkėnų k. (neatpažinto statinio 13x36 m ir veršidės (su mėšlide)) liekanas. Komisija pateikė Molėtų rajono savivaldybės administracijai siūlymą nurašyti 4 statinių, nusidėvėjusių fiziškai ir funkciškai (technologiškai), keliančių pavojų aplinkiniams ir teršiančių teritorijas, liekanas. Šie statiniai teismo pripažinti bešeimininkiais ir perduoti Savivaldybės nuosavybėn. Savivaldybės administracija ieškos galimybių šiuos statinius likviduoti ir sutvarkyti teritorijas.

Molėtų rajono savivaldybės administracijos direktoriaus 2020 m. vasario 18 d. įsakymu Nr. B6-153 statiniai buvo pripažinti netinkamais (negalimais) naudoti, nes yra nusidėvėję fiziškai ir funkciškai (technologiškai).

Parengto sprendimo projekto tikslas – nurašyti pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus statinius ir juos likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys.

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 ir 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą nurašius, pavojų aplinkiniams ir gamtai keliančios statinių liekanos bus likviduotos ir sutvarkytos teritorijos.

Neigiamos pasekmės – savivaldybė turės prisidėti savo lėšomis 15 proc. prie 2 statinių Suginčių k. griovimo išlaidų ir ieškoti galimybių finansuoti 2 statinių Mitkėnų k. griovimo darbus.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą. Savivaldybės administracija pagal Viešųjų pirkimų įstatymą vykdys rangovų griovimo darbams atlikti atranką.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Statinių likvidavimui reikalingos lėšos paaiškės, pasibaigus rangovo parinkimo konkurso procedūroms.

 **6. Vykdytojai, įvykdymo terminai**

 Molėtų rajono savivaldybės administracija.